S-3068/2020

Mál þetta sem dómtekið var 10.mars sl. höfðaði Lögreglustjórinn á höfuðborgarsvæðinu með ákæru 10. nóvember 2020 á hendur G-kk-þgf K-kk-þgf K-kk-þgf, kt. [...], [...], [...]:

„Fyrir eftirtalin brot:

I.

Fyrir umferðar- og fíkniefnalagabrot með því að hafa þriðjudaginn 12. febrúar 2019, ekið bifreiðinni [...] sviptur ökuréttindum ævilangt og undir áhrifum ávana- og fíkniefna (amfetamín í blóði mældist 420 ng/mlog tetrahýdrókannabínól í blóði mældist 14 ng/ml) um Breiðholtsbraut, Reykjavík. Við leit á ákærða og í bifreið hans lagði lögregla hald á samtals 0,56 gaf amfetamíni sem fundust í peysuvasa hans og 1,67 gaf maríhúana sem fundust í bakpoka í aftursæti bifreiðarinnar og ákærði hafði í vörslum sínum í umrætt sinn. Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

II.

Fyrir fíkniefnalagabrot með því að hafa aðfaranótt fimmtudagsins 14. febrúar 2019, haft í vörslum sínum samtals 2,97 gaf kannabisefnum og 0,86 gaf amfetamíni sem fundust við leit í bakpoka ákærða á lögreglustöðinni við Hverfisgötu 113- 115, Reykjavík.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III.

Fyrir umferðar- og fíkniefnalagabrot með því að hafa aðfaranótt fimmtudagsins 14. apríl 2019, ekið bifreiðinni [...]sviptur ökuréttindum ævilangt og undir áhrifum ávana- og fíkniefna (amfetamín í blóði mældist 600 ng/ml og tetrahýdrókannabínól í blóði mældist 4,7 ng/ml) frá verslun Hagkaupa í Skeifunni, Reykjavík. Við leit á ákærða fann lögregla samtals 0,88 gaf amfetamíni í jakkavasa hans sem ákærði hafði í vörslum sínum í umrætt sinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

IV.

Fyrir umferðarlagabrot með því að hafa aðfaranótt sunnudagsins 14. júlí 2019, ekið bifreiðinni [...]sviptur ökuréttindum ævilangt um Miklubraut, Reykjavík.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar og til greiðslu alls sakarkostnaðar og að vegna ákæruliðar I., II. og III. verði gerð upptæk framangreind samtals 2,3 gaf amfetamíni og 4,64 gaf kannabisefnum samkvæmt heimild í 6. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018.

Þess er einnig krafist að ákærði verði dæmdur til að sæta sviptingu ökuréttar, skv.

101. gr. laga nr. 77/2019.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða hæfilegrar þóknunar sér til handa vegna verjandastarfans.

Farið var með mál þetta samkvæmt 164. gr. laga nr. 88/2008 um meðferð sakamála. Ákærði hefur játað sakargiftir og var málið tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Sannað er með skýlausri játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt framlögðu sakavottorði nær sakaferill ákærða aftur til ársins 1995.

Ákærði var dæmdur fyrir akstur undir áhrifum fíkniefna með dómi Héraðsdóms Reykjavíkur 12. september 2018 og í kjölfarið dæmdur hegningarauki með dómi Héraðsdóms Reykjaness 30. janúar 2019. Áður hafði ákærði verið dæmdur fyrir akstur undir áhrifum fíkniefna með dómi Héraðsdóms Vesturlands 8. mars 2010. Ávörðun um afplánun refsivistar vegna þess dóms var tekin 29. mars 2012 þegar ákærði rauf skilorð.

Ítrekunaráhrif dómsins frá 2010 eru fallinn niður. Ákærði er því að ítreka brot gegn 1., sbr. 2. mgr. 50. gr. umferðarlaga, samanber 45. gr. a þágildandi umferðarlaga. Ákærði ók hins vegar í fimmta skipti sviptur ökurétti án þess að ítrekunaráhrif af fyrri afbrotum hafi fallið niður.

Við fyrirtöku málsins lagði ákærði fram bréf frá Sýslumanninum á Norðurlandi vestra til sönnunar þess að hann sé búin að greiða upp sektir og sakarkostnað vegna fyrri mála. Þá kom fram í þinghaldinu 10. mars 2021 að ákærði væri komin í fasta vinnu og búinn að stofna til fjölskyldu. Með hliðsjón af framanrituðu, dómvenju í málum af þessu tagi og með vísan til 77. gr. almennra hegningarlaga nr. 77/2019 þykir refsing ákærða hæfilega ákveðin fangelsi í 7 mánuði.

Á grundvelli 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 verður ákærða gert að sæta upptöku á 4,64 gaf maríhúana og 2,3 gaf amfetamíni sem lögregla lagði hald á við rannsókn málsins.

Með vísan til framangreinds þykir, í samræmi við kröfugerð ákæruvalds og með vísan til 99. og 101. gr. umferðarlaga nr. 77/2019, og jafnframt með vísan til 101. gr. og 102. gr. umferðarlaga nr. 50/1987, rétt að svipta ákærða ökurétti í 3 árfrá birtingu dóms þessa að telja.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað vegna rannsókna á lífsýnum, samtals 279.439 krónur. Ákærði greiði einnig þóknun skipaðs verjanda síns í málinu, E-kvk-ef Ó-kvk-þgf W-kvk-ef lögmanns, sem hæfilega þykir ákveðin með þeim hætti sem í dómsorði greinir.

Ó-kk-nf E-kk-nf J-kk-nf aðstoðarmaður dómara kveður upp dóm þennan.

Dómsorð:

Ákærði, G-kk-nf K-kk-nf K-kk-nf, sæti fangelsi í 7 mánuði.

Ákærði er sviptur ökurétti í 3 ár frá birtingu þessa dóms að telja.

Upptæk eru gerð til ríkissjóðs 4,64 gaf maríhúana og 2,3 gaf amfetamíni.

Ákærði greiði 444.359 krónur í sakarkostnað þ. m. t. þóknun skipaðs verjanda síns E-kvk-ef Ó-x-x W-kvk-ef sem þykir hæfilega ákveðin 164.920 krónur að virðisaukaskatti meðtöldum.

Ó-kk-nf E-kk-nf J-kk-nf